CELEX: 62013CN0502
Language: fi
Date: 2013-09-18 00:00:00
Title: Asia C-502/13: Kanne 18.9.2013 — Euroopan komissio v. Luxemburgin suurherttuakunta

23.11.2013   
            
            
               FI
            
            
               Euroopan unionin virallinen lehti
            
            
               C 344/49
            
         Kanne 18.9.2013 — Euroopan komissio v. Luxemburgin suurherttuakunta
   (Asia C-502/13)
   2013/C 344/86
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: F. Dintilhac ja C. Soulay)
   
      Vastaaja: Luxemburgin suurherttuakunta
   
      Vaatimukset
   
   
               —
            
            
               Unionin tuomioistuimen on todettava, että Luxemburgin suurherttuakunta on jättänyt noudattamatta arvonlisäverodirektiivin (1) 96-99, 110 ja 114 artiklan, luettuna yhdessä direktiivin liitteen II ja III sekä direktiivin täytäntöönpanoasetuksen (2) kanssa, mukaisia velvoitteitaan, koska se on soveltanut 3 prosentin arvonlisäverokantaa digitaalisiin (tai sähköisiin) kirjoihin
            
         
               —
            
            
               Luxemburgin suurherttuakunta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissio esittää kanteensa tueksi yhden kanneperusteen, joka perustuu siihen, että kansallinen lainsäädäntö, jonka mukaan sähköisten kirjojen luovutuksiin sovelletaan erityisen alennettua 3 prosentin arvonlisäverokantaa 1.1.2012 lähtien, ei ole arvonlisäverodirektiivin mukainen.
   Komission mukaan alennetun arvonlisäverokannan soveltaminen on ristiriidassa arvonlisäverodirektiivin 96 ja 98 artiklan sanamuodon kanssa, koska tällaista verokantaa voidaan soveltaa vain direktiivin liitteessä III tarkoitettuihin tavaroiden luovutuksiin ja palvelujen suorituksiin. Koska mainitussa liitteessä ei nimenomaisesti mainita sähköisten kirjojen luovutuksia, niihin ei voida soveltaa alennettua arvonlisäverokantaa. Tämä vahvistetaan myös direktiivin 98 artiklan 2 kohdan toisessa alakohdassa, jossa nimenomaisesti jätetään alennetun arvonlisäverokannan ulkopuolelle sähköiset palvelut, ja sillä, että arvonlisäverokomitea on hyväksynyt suuntaviivat, joiden mukaan alennettuja arvonlisäverokantoja ei sovelleta sähköisten kirjojen luovutuksiin.
   Komissio katsoo myös, että sähköisten kirjojen luovutuksiin sovellettavaan alennettuun 3 prosentin verokantaan, joka siis on alhaisempi kuin arvonlisäverodirektiivin 99 artiklassa säädetty 5 prosentin vähimmäisverokanta, ei voida soveltaa direktiivin 110 artiklassa säädettyä poikkeusta, eikä sitä voida pitää direktiivin 114 artiklan mukaisena.
   
      (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL L 347, s. 1)
   
      (2)  Yhteisestä arvonlisäverojärjestelmästä annetun direktiivin 2006/112/EY täytäntöönpanotoimenpiteistä 15.3.2011 annettu neuvoston täytäntöönpanoasetus (EU) N:o 282/2011 (EUVL L 77, s. 1).